KES BROOKFIELD KANAK-KANAK DIRASUK BERKATA KESAT
14/8/80 MASA BERLALU: 1 MINIT 05 SAAT
FILEM INI MEMPUNYAI BABAK CIPTAAN SEMULA BERDASARKAN PERISTIWA YANG DIDOKUMENKAN
Tidak!
Mak ibu kamu.
Kau tak guna.
SEMUA RAKAMAN AUDIO DAN GAMBAR ADALAH BENAR
Apa yang kita ada di sini
ialah konfrontasi antara kebaikan dengan kejahatan,
dan tempat yang kejahatan pilih ialah Connecticut.
PEMBELAAN SYAITAN
Nama saya David Glatzel.
Semasa saya 11 tahun, saya dirasuk oleh syaitan.
Satu perbicaraan pembunuhan aneh akan berlangsung esok di Danbury.
Pokok kes ini ialah dakwaan dirasuk iblis.
Itulah yang peguam seorang remaja Connecticut
akan cuba buktikan.
Saya kata, "Kenapa saya di sini?" Dia kata, "Awak baru bunuh kawan awak."
Lelaki yang ditahan bulan lepas kerana membunuh
berkata dia akan mengaku tidak bersalah
kerana dia dirasuk oleh syaitan ketika dia melakukan jenayah itu.
Awak bergurau?
Ada arak. Ada tikaman.
Tak syak lagi dia bersalah. Mengarut.
Kisahnya bermula di rumah di hujung jalan masuk ini,
dengan pasangan Brookfield
yang anak lelaki berusia 11 tahun mula berkelakuan pelik.
Bangun!
Saya tak suka dikenang sebagai budak 11 tahun yang dirasuk...
Sekarang kau akan mati.
...tapi saya hadapinya setiap hari.
- Kau tak boleh sakiti anak Tuhan. - Jesus akan mati di neraka.
Saya tak pernah beritahu sesiapa tentang ini.
Ia rahsia yang cukup gelap.
Bapa kami, yang ada di syurga...
Murahkanlah rezeki kami...
Kau akan mati!
Amin.
FILEM KELUARGA GLATZEL
Saya nak ceritakan kisah saya
tentang rasukan dan pembunuhan itu
dan Arne Johnson.
Saya nak pastikan keluarga saya digambarkan
dengan tepat.
Saya tahu ada orang reka cerita
dan saya tak suka, jadi saya nak beritahu cerita sebenar.
Semasa saya 11 tahun, saya pendiam.
Hidup saya baik.
Bermain dengan abang-abang saya, masa terbaik dalam hidup saya.
Saya anak lelaki tengah.
Sindrom anak tengah yang biasa.
ABANG DAVID
Saya ada abang, Carl.
Sukar untuk rapat dengannya.
Kadangkala dia macam orang bodoh.
Menyusahkan hidup.
ABANG SULUNG DAVID
Alan dulu berbeza.
Saya dan David bantu ayah saya dan kerja di garaj.
Alan tak mahu kotor,
jadi dia selalu bersama ibu saya.
Dia boleh bakar kek yang enak. Itu sahaja,
tapi dia agak berbeza daripada kami.
Dulu, kami bukan macam keluarga Amerika,
tapi kami agak normal.
Semuanya bermula apabila kakak saya, Debbie jumpa sebuah rumah di Newtown.
Dia nak tinggal dengan teman lelakinya, Arne.
Saya dan Debbie teruja untuk tinggal bersama.
Kami merancang untuk berkahwin pada musim bunga.
Kami berusaha untuk berkahwin.
Kami tak sabar.
2 JULAI 1980
Pada 2 Julai,
Debbie jumpa sebuah rumah di Newtown untuk disewa.
Saya agak sedih melihat mereka berpindah.
Saya 11 tahun dan dia kakak saya.
Saya dan abang-abang saya, Alan dan Carl, pergi ke sana untuk bantu mereka pindah.
Rumah itu pelik.
Ada sesuatu yang tak kena.
Saya beri tugas kepada setiap adik-beradik saya.
Saya hantar David ke bilik tidur utama,
hulurkan penyapu dan minta dia tolong sapu.
Saya tinggalkan dia seorang diri.
Kemudian saya mula buat apa yang perlu, menyental dan mengemas.
Tapi tak lama kemudian, David berlari keluar.
Dia nampak susah hati dan saya tak tahu kenapa.
David kata, "Mak, saya nak balik." Dia kata, "Mak tak boleh pergi."
"Habiskan kerja dulu baru balik." Dia kata, "Saya nak balik sekarang."
Saya cuma nak pergi dari rumah itu sejauh mungkin.
Saya tak beritahu sesiapa sebabnya.
Kami balik dan makan malam. Semuanya okey.
FILEM KELUARGA GLATZEL
Ibu saya pandai memasak. Dia orang Hungary dan Itali,
jadi dia pandai memasak.
Tapi David mengalami hari yang teruk. Ada sesuatu mengganggunya.
Saya tanya, "Kenapa dengan kamu?"
Kami duduk di meja.
Saya mula jelaskan apa yang berlaku pagi itu.
AWAL HARI ITU
Saya di bilik tidur itu sendirian.
Tapi saya dapat rasa sesuatu.
Kemudian saya ditolak ke atas katil.
Saya nampak satu imej.
Nampak macam syaitan dalam kostum Halloween.
Matanya hitam seperti arang
dan ia menakutkan saya.
David kata, "Kemudian entiti ini bercakap."
Saya tanya David, "Apa yang lembaga ini beritahu kamu?"
"Ia asyik beritahu saya hati-hati."
Saya kata, "Hati-hati dengan apa?"
Dia asyik beritahu saya, "Ia mahu roh saya."
Dia kata, "Ia akan datang cari saya. Itu yang ia asyik beritahu saya."
"Kalian perlu bantu saya."
Saya tanya, "Dave, kamu ada sentuh apa-apa di dalam almari ubat?"
Dia kata, "Tak, saya tak tipu."
Kami tak percayai dia pada mulanya.
Reaksi ibu saya,
"Sudah lewat malam. Mungkin dia bermimpi."
Judy kata, "Okey, sudahlah."
"Masa untuk tidur, berehat dan kita akan bincang lagi pagi esok."
Malam itu, saya rasa pelik.
Saya cuma nampak imej ini.
Ada sesuatu datang.
Saya mula rasa takut
sebab saya nampak ia semakin dekat dengan rumah kami.
Saya boleh rasa sesuatu memerhatikan saya.
Saya nampak satu lembaga.
Apabila saya tengok semula,
tiada apa-apa di situ.
Saya berjaga dalam gelap dengan mata terbuka semalaman.
Judy risau akan David,
jadi dia telefon Paderi Dennis untuk beritahu apa yang berlaku.
Dia minta dia datang untuk berdoa di rumah ini.
Moga paderi juga diberkati.
Ibu saya alim.
Dia buat kami sertai Perjamuan Suci dan Pengesahan sebagai penganut Katolik.
Kami percaya akan Tuhan dan syaitan.
Apabila Paderi Dennis datang ke rumah, dia membawa sedikit minyak suci, air suci
dan sedikit kemenyan...
Dengan nama Bapa...
...yang dia guna untuk memberkati
seluruh rumah, setiap bilik, tingkat atas dan bawah.
- Kami fikir ia dah berakhir. - Aku berdoa menentang kejahatan yang...
Tapi ini hanya permulaan.
Oh, Tuhan!
Waktu itu pukul tiga pagi.
David menjerit sekuat hati.
"Ia datang cari saya. Ia akan hukum saya."
Rumah bergemuruh,
macam ada orang langgarnya dengan trak.
Bunyi macam UFO mendarat di atas rumah.
Apa pun ia, ia mahu kami tahu ia ada di sana.
Lampu mula menyala dan terpadam.
Saya dengar kaca jatuh dan pecah.
David cemas dan dia menjerit, "Ia di sini. Ia di atas rumah."
David kata, "Jangan buka pintu. Ia jahat."
Huru-hara itu berterusan selama 30 atau 40 saat...
kemudian semuanya senyap.
Oh, Tuhan.
Saya terpaku.
Okey, kami ada masalah hantu
dan kami tak tahu nak buat apa.
Kami tahu kami perlu dapatkan bantuan.
Ketika itu, jiran sebelah rumah kami
suka membaca kad tarot dan seumpamanya.
Dia kata, "Ibu mertua saya kata
dia pernah jumpa penyiasat psikik beberapa tahun lalu."
"Mungkin mereka boleh bantu."
Debbie kata, "Saya akan minta bantuan sesiapa."
Kami takkan biarkan entiti,
hantu atau sesiapa halau kami dari rumah itu.
Itu rumah kami
dan kami akan pastikan apa saja yang ada di situ
keluar dengan apa cara sekalipun.
Tetamu istimewa kita malam ini,
yang selama 32 tahun menjadi pemburu hantu,
telah menyiasat lebih 3,000 kes rumah berhantu dan rasukan syaitan
dan terlibat dalam banyak penghalauan hantu di seluruh dunia.
Dengar betul-betul dan putuskan sendiri saat kami mempersembahkan,
tuan-tuan dan puan-puan, pemburu hantu Ed dan Lorraine Warren.
Saya bangga dengan datuk dan nenek saya semasa kecil.
Saya lihat mereka dalam akhbar atau televisyen
dan ia sangat hebat.
Tapi sebaliknya,
saya juga dianggap budak yang pelik
sebab saya ada datuk nenek yang menyeramkan.
CUCU ED DAN LORRAINE WARREN
Sebenarnya, saya tak pernah kata,
"Aku nak jadi pakar syaitan."
Saya dilahirkan sebagai pakar syaitan.
Semasa kecil, saya tanya biarawati dan paderi,
"Apa halnya dengan hantu dan alam ghaib? Benarkah ia wujud?"
"Benarkah syaitan wujud?"
Sudah tentu, agama Katolik mengajari kita bahawa semua ini benar.
Nenek saya ada pengalaman berbeza.
- Saya dengar ketawa dan saya tak... - Ketawa?
- Saya tak faham. Saya boleh dengarnya... - Ketawa lelaki atau perempuan?
Saya tak faham kenapa kamu semua tak dengar.
Ketawanya sangat bising di sini.
Dia kata, "Kalau nak buru harimau, pergi ke tempat harimau."
Pergi ke cahaya itu, Charissa.
Saya nak tolong awak.
Tapi mereka tak jadi terkenal sehinggalah...
Seorang pemuda membunuh ayahnya, ibunya, dan empat adik-beradiknya dengan kejam
kerana suara-suara menyuruh dia melakukannya.
Dengan permulaan yang mencabar itu muncul satu buku laris dan satu filem,
The Amityville Horror.
Saya dan Lorraine telah pergi ke beratus-ratus rumah berhantu
dan kami temu bual ramai orang di seluruh dunia.
Pada skala satu hingga sepuluh, Amityville sepuluh.
The Amityville Horror terkenal di peringkat antarabangsa.
Ketika itulah datuk nenek saya jadi terkenal di seluruh dunia.
Nombor dua.
Lucunya bagaimana sesuatu
yang begitu menakutkan boleh menjadi rahmat.
Terima kasih, En. Warren.
Ia membantu ramai keluarga selepas itu.
Kami terima banyak surat
daripada orang yang menulis tentang masalah.
Di mana alamatnya?
Peti Pejabat Pos...
Hantar kepada pasangan Warren, Ed dan Lorraine Warren,
Peti Pejabat Pos 41,
Monroe, Connecticut 06468.
Debbie hubungi pasangan Warren.
Ed jawab.
Debbie beritahu siapa dia dan, "Boleh awak tolong kami?"
Ed kata, "Adakah David pernah berjumpa doktor?"
Kami kata, "Tak."
Jadi, Ed kata, "Boleh saya bawa doktor?"
Mereka datang dengan Chevy Chevette.
Ed Warren seorang yang baik.
Dia menenangkan dan yakin.
Dia buat kami rasa lebih selamat.
Kata-kata Lorraine sangat lembut dan tepat.
Judy kata, "Oh, Tuhan,
saya gembira awak di sini dan gembira bertemu awak."
Doktor bawa David ke tepi dan ambil tekanan darahnya.
Dia diuji dari segi psikologi dan terbukti normal.
Dr. Tony tak pernah kata saya gila atau seumpamanya.
Dia kata saya budak normal.
Ed dan Lorraine berhati-hati bercakap dengan kami.
Mereka nak kami jawab soalan, siasat apa yang berlaku.
AUDIO BERIKUT TELAH DIRAKAM
Okey.
...ANTARA PASANGAN WARREN
DENGAN KELUARGA GLATZEL PADA MUSIM PANAS 1980
David, berikan kami nama penuh awak.
- David Michael Glatzel. - Okey, berapa umur awak, David?
- Dua belas. - Dua belas tahun.
Apa pendapat awak tentang semua ini, David?
Awak nak ia tamat, bukan? Awak nak ia tamat?
- Awak tak mahu ia berterusan, bukan? - Tidak.
Tidak. Okey.
Ada satu babak ganas yang Lorraine ceritakan.
- Lebih daripada satu. - Lebih daripada satu?
Oh, Tuhan, ia berlaku semalaman!
Okey, dengan erti kata lain, ia malam yang huru-hara.
Ya, tapi kami tak boleh bertolak ansur lagi.
Kami tak tipu awak. Kami perlukan bantuan.
Percayalah, kami nak buang benda ini.
Ibu saya sangat berharap ini akan menjadi penawarnya.
Dia mahu keluarganya semula
dan dia mahu kembali ke kehidupan kami sebelum ini.
Orang-orang ini menceritakan kisah-kisah buruk ini,
tapi kami perlu mengalaminya sendiri sebelum menerimanya.
- Baiklah. - Kami perlu lihat. Kami perlu rasainya.
Kami perlu tahu ia ada sebelum kami kata, "Ya, rumah ini berhantu."
Ia beritahu David ia mahu rohnya hari ini.
Apa yang ia cakap tentang roh awak?
Ia cuma nak roh saya. Itu saja.
Ia di sini sekarang?
Ed kata, "Mari kita lihatnya sendiri."
"Ia sangat kuat, ia perlu buktikan yang ia ada di sini."
Saya perlu memprovokasi apa yang ada melalui provokasi agama.
Sebagai orang Kristian, saya akan guna nama Jesus Christ.
Saya akan guna air suci. Saya akan guna salib.
Ini mungkin nampak dramatik,
tapi inilah kaedah yang digunakan oleh penghalau hantu dan pakar syaitan.
Saya memprovokasi sehingga saya saksikan penyataan fizikal berlaku.
Ed kata, "Jika kau ada kuasa,
aku nak kau ketuk meja tiga kali."
Tiba-tiba...
Bang!
Macam ada orang ambil tukul besi untuk pecahkan lantai dapur.
Seluruh dapur mula bergegar.
Lampu berkelip-kelip. Semua orang merasainya.
Ed pandang David dan kata, "Awak takut?"
David kata, "Saya takut sebab ia nak sakiti saya."
"Kerana saya bercakap dengan awak di sini,
kita semua akan dihukum kerana ini."
Ketika itu Lorraine sedang berjalan-jalan.
Semasa masuk sebuah rumah, saya akan lihat, melalui getaran,
dengan berjalan di setiap bilik di rumah itu.
Sebab mesti ada hukum tarikan.
Roh itu perlu tertarik kepada seorang ahli keluarga itu.
Dia mendekati Ed dan berbisik,
"Ada lembaga besar dan gelap di sebelah budak itu."
"Ia jahat."
Kami rasa pelik. Kami tak nampak apa-apa.
Ed dan Lorraine bercakap dengan ibu bapa saya.
"Ini bukan hantu. Ini entiti syaitan."
Saya betul-betul takut.
Seluruh keluarga takut sebab kami tak tahu apa yang berlaku.
Datuk saya kata penghantuan berkembang dalam lima langkah.
Ia bermula dengan kebenaran.
Seseorang buat sesuatu
yang membolehkan paranormal bertapak.
Mungkin papan Ouija, pemujaan atau apa saja.
Kemudian, ada serangan.
Di situlah roh berada di dalam rumah, tapi di luar awak sepenuhnya.
Cuma hantu atau orang tersayang datang melawat
untuk beritahu anda mereka di sana.
Itu perkara normal.
Kemudian, ada penindasan.
Ketika itulah entiti mula mengambil alih kehendak anda.
Anda menunjukkan impuls yang lebih gelap, lebih banyak tingkah laku negatif.
Dalam keadaan yang sangat jarang berlaku, ia terus menguasai anda sepenuhnya.
Ketika itulah anda tiada lagi di sana. Anda tak boleh kawal diri.
Badan anda diambil alih sepenuhnya oleh benda lain.
Ed cukup yakin dalam pertemuan pertama itu
yang David sudah berada di tahap penindasan.
Ed jelaskan
bahawa syaitan itu akan menyebabkan David bertindak berbeza.
Mengawal fikiran dia, menghantar pesanan melalui dia.
Dia akan jadi lebih tak stabil.
Ed Warren pernah lihat ini banyak kali.
Dia kata, "Awak perlu hubungi Gereja."
Ibu saya kata, "Kami dah buat. Kami dah cuba."
Ed bersuara dan kata, "Saya akan tolong awak hubungi mereka."
"Kalian perlu mula merakam perkara ini."
Kumpulkan sebanyak boleh bukti untuk kemukakan kepada Ketua Biskop.
Ketua Biskop Bridgeport akan buat keputusan
tentang perkara yang kami hadapi.
Saya fikir, "Benda ini tak benar. Ia tak berlaku."
"Cuma... dalam kartun dan filem."
Ed dan Lorraine beri amaran kepada kami tentang betapa seriusnya hal ini.
"Jangan ambil mudah."
"Lindungi diri awak,
kerana awak tak tahu bila ia boleh berlaku."
Ibu saya ambil perakam kaset pita audio kami.
Kakak saya beli kamera Polaroid yang ambil gambar segera.
Mulai saat itu, kami mula merekod segalanya.
Kami sedang bercuti musim panas.
Selamat malam, tuan-tuan dan puan-puan...
Tiada siapa sedang tidur.
...dua calon untuk pencalonan Republikan
untuk jawatan presiden Amerika Syarikat.
Bekas Gabenor Ronald Reagan dari California. Bekas duta...
Kami bergilir-gilir mengawasi David.
Sama ada kita suka atau tidak,
tanggungjawab kita memelihara keamanan dunia
kerana tiada orang lain boleh lakukannya. Kita tak boleh terus...
Kemudian, David mula berkelakuan pelik.
David!
Oh, Tuhan.
GAMBAR-GAMBAR DAN RAKAMAN AUDIO BERIKUT
DIHASILKAN OLEH KELUARGA GLATZEL PADA BULAN OGOS DAN SEPTEMBER 1980
Helo.
Sekarang kau akan mati!
Siapakah kau dan apakah kau?
- Bukan urusan kau. - David.
Mak di sini. Ayuh, bangun.
Keluar cepat. Keluar dari tubuh anak aku.
- Tidak! - Mak ibu kamu.
Kau tak guna.
Sekarang kau akan mati!
Jangan buat begitu!
David, bangun! Oh, Tuhan. Keluar...
Telefon paderi, mak.
- Suruh dia datang rumah sekarang. - Keluar dari tubuh anak aku!
- Tidak! - Jangan ganggu budak ini.
Sini.
- Abang pegang tangan kamu lagi. - Tak guna.
Mula berdoa.
Bapa kami yang ada di syurga, dikuduskanlah namaMu.
Datanglah kerajaanMu,
jadilah kehendakMu, di bumi seperti di syurga.
Murahkanlah rezeki kami dan ampunilah dosa kami,
seperti kami mengampuni orang yang berdosa kepada kami...
Ia menakutkan...
Tinggalkan budak ini.
...kerana tiba-tiba dia akan menjerit dan berlawan
dan tiada sesiapa di sana.
Pada satu ketika, kami dapat rakam
tangannya di udara memegang sesuatu,
mencekiknya dan dia tarik tangan ini sekuat hati
dari sekitar lehernya.
Tinggalkan budak ini.
Kami rasa seram sejuk.
Ia sangat menakutkan dan kami tak tahu cara untuk tanganinya.
Saya masih ingat saya tercekik,
tapi saya tak ingat benda lain semasa saya pengsan,
atau jika saya pengsan atau apa yang berlaku.
Tiada siapa boleh jawab.
Ia meletihkan mental semua orang,
tapi keadaan menjadi semakin teruk.
Dia ganas dengan semua orang. Dia cuba cekik ibu saya, kakak saya.
Ia berterusan selama beberapa minit atau beberapa jam.
Kami bergilir-gilir tidur.
Kami tak mahu diasingkan.
Kami tahu jika kami bersendirian, peluang kami untuk diserang sangat tinggi.
Seluruh keluarga diserang secara fizikal.
Kami sentiasa berdoa.
Kami fikir jika kami berdoa lebih kuat, ia akan hilang.
Perkara tersukar bagi ibu saya
ialah hakikat bahawa ayah saya tak menyokongnya dalam hal ini.
Dia rasa sunyi.
Ayah saya, ketika ini,
fikir David cuma ada masalah mental.
Dia ingat kami burukkan keadaan.
Jadi, dia jauhkan diri.
Dia buat dua kerja, balik rumah dan tidur.
Keadaan berubah. Daripada makan malam keluarga biasa,
dia asyik bekerja tanpa henti.
Agak lama untuk ayah saya sedar apa yang berlaku.
Ketika itu, sudah terlambat.
Ibu saya hubungi pasangan Warren dan beritahu mereka apa yang berlaku.
Mak ibu kamu.
Kau tak guna.
Jangan buat begitu!
- Dia tak tahu siapa yang buat. - Dia kelipkan mata?
Tak. Matanya tak bergerak.
Jika dia sedar, matanya akan berkelip, bukan?
Dia tak sedarkan diri semasa dia buat begini, semasa ia berlaku?
Ya, saya rasa begitu. Okey.
Ed dan Lorraine beritahu kami yang David dirasuk.
Selepas dirasuk,
matlamat utamanya memusnahkan keluarga dan akhirnya, kematian.
Anda akan dibunuh atau orang lain dibunuh.
Ia berlaku.
Dia ke belakang Alan, dia keluarkan ini dan dia kata, "Aku benci semua orang."
"Jika sesiapa dekati aku, aku akan bunuh. Sesiapa saja."
Ibu saya panik.
Dia fikir anaknya akan bunuh diri
atau membunuh orang.
Dia kata, "Kita perlu hentikannya sekarang."
Ed Warren kata, "Awak perlukan penghalauan hantu."
Hal itu mungkin perkara paling menakutkan.
Kami ibarat jabatan polis ghaib.
Kami perlu bawa pesalah ke Gereja.
Kami perlu bawa pesalah kepada penghalau hantu.
Sebab itu saya kata,
apabila syaitan dan roh jahat main kotor,
kita perlu buat perkara yang sama.
Gereja tak buat penghalauan hantu sesuka hati.
Saya tak sedar betapa banyak kertas kerja yang diperlukan untuk penghalauan hantu.
Ini memang hal besar.
Proses permohonan penghalauan hantu dalam Gereja Roman Katolik tak mudah,
PADERI ORTODOKS RUSIA
...terutamanya ketika Ed dan Lorraine masih aktif.
Mengikut pengalaman saya, ramai paderi tak mahu uruskan perkara ini.
Mereka tak mahu berdepan dengan kuasa jahat
dan mereka takut untuk masuk rumah sebegitu.
Jadi, saya faham kenapa orang mencari orang seperti pasangan Warren
kerana paderi mereka sendiri menolak mereka.
Tapi ini tanggungjawab paderi.
Paderi dipanggil untuk buat ini dan bantu mereka.
Saya membesar dalam Gereja Roman Katolik.
Malaikat, iblis dan semua ini berakar umbi dalam sistem kepercayaan.
Namun, saya selalu mempersoal realiti kuasa rohani ini.
Jadi, saya sangat terbuka
dan mencari bukti sama ada ia benar-benar wujud atau tidak.
Orang boleh kata hantu,
rumah hantu dan syaitan cuma perkara mengarut,
tapi syaitan memang wujud.
Banyak syaitan wujud
dan orang ramai yang ragu-ragu ialah perlindungan terbaik syaitan.
Dengan nama Jesus,
keluar!
Bekerja dengan pasangan Warren memang menarik dan mengujakan.
Saya nampak betapa nyata dan bahayanya perkara ini.
Gereja sedar melalui semua bukti yang kami kumpulkan
bahawa perkara ini benar dan mereka perlukan bantuan.
Seorang kardinal dari Gereja Katolik datang.
Dia berpakaian merah dan dia juga memandu Porsche merah.
Seronok bekerja di gereja.
Dia jumpa keluarga kami.
Mereka putuskan ada sesuatu yang perlu dibaiki.
2 SEPTEMBER 1980 SEBULAN KEMUDIAN
Gereja Katolik berikan kami kebenaran untuk lakukan penghalauan hantu kecil.
Mereka jemput keluarga saya ke Gereja St. Joseph di Brookfield.
Saya tak jangka perkara buruk akan berlaku sebab saya di rumah Tuhan.
Paderi Virgulak berikan kami amaran. Dia kata, "Penghalauan hantu ini
boleh jadi begitu berbahaya sehingga kematian boleh berlaku."
Hal itu sangat menakutkan.
Tapi kami tiada pilihan.
Mari berdoa.
Dengan nama Bapa, Putera dan Roh Kudus.
Permulaannya sama dengan misa.
Bapa kami yang ada di syurga, dikuduskanlah namaMu...
Saya cuma ingat berada di gereja itu
dan mereka berdoa. Itu saja yang saya ingat.
Murahkanlah rezeki kami dan ampunilah dosa kami...
Tiba-tiba, seluruh gereja jadi sejuk.
Kami terus sedar ada yang tak kena.
Santa Maria, Ibu Tuhan, lindungi kami...
Dalam beberapa minit, tingkah laku David mula berubah.
AUDIO KELUARGA GLATZEL
Dia mula menggeram, mendesis dan mencemuh paderi itu.
Si jantan gemuk.
Sekarang kau akan mati.
David menggeletar.
Wajahnya berubah.
Saya lihat badannya tersentak dari sisi ke sisi.
Pergi matilah!
Kemudian dia cuba bebaskan diri dan serang Paderi Virgulak,
jadi kami terpaksa tahan dia.
Saya pegang kaki dia. Ed Warren pegang kaki satu lagi.
Sekarang masa untuk...
Dia gerakkan badannya dalam posisi yang kita tak boleh bengkokkan.
Sambil saya pegang dia, saya beritahu dia betapa Jesus sayang dia.
Kau lemah. Jesus jauh lebih kuat daripada kau.
Kau sangat lemah.
Tuhan, ini anak Tuhan. Kau tak boleh sakiti anak Tuhan.
Jesus akan mati di neraka.
Mak sayang kamu.
Ia tahu ini serangan terakhir.
Dia perlukan salib. Berinya kepada saya. Ia sudah diberkati.
Arne ambil salib itu dan letak di dahinya.
Dia di atas kepala kau.
Saya boleh nampak ia berdesir.
Dengan nama Tuhan kami, Jesus Christ...
Pada satu ketika, lidahnya bengkak
sehingga dia tak boleh bernafas.
Dia jadi biru.
Semua orang menjerit. Kami perlu berhenti.
Saya rasa tak berdaya, kosong.
Saya tengking benda ini sekuat hati.
Saya kata, "Jangan ganggu budak ini. Lawan aku."
"Aku di sini. Lawan aku."
Saya rasa kedinginan menyelubungi saya.
Sejuk.
Lorraine kata, "Oh, Tuhan. Apa awak buat?"
Ed kata, "Awak tak boleh buat begini."
Kita tak boleh cabar sebarang jenis entiti syaitan.
Kami pun tak tahu. Dia ingat dia cuba bantu David.
Saya masih ingat datuk saya kata, "Jangan cakap begitu."
"Kata-kata itu akan buat awak diserang."
Betul cakap dia.
Tapi kami rasa ia dah berakhir.
Penghalauan hantu David berjaya.
Saya masih ingat saya gembira.
Saya habiskan banyak masa bermain di luar,
cuba jadi budak yang baik, jadi anak yang baik dalam keluarga.
Ibu saya membakar kek,
buat kami gembira.
Kami sangka kami akan ada permulaan baharu.
Bukan itu yang berlaku.
JABATAN POLIS BANDAR BROOKFIELD
Saya sedar ada perkara pelik,
DETEKTIF CONNECTICUT
...perkara jahat yang dikatakan berlaku di rumah Glatzel.
Ada pegawai polis dapat aduan bising di sana.
Saya detektif bertugas
dan Ed dan Lorraine Warren datang ke jabatan polis lama
di Jalan Jambatan Grays.
Ed Warren memperkenalkan dirinya sebagai pakar syaitan
dan Lorraine Warren memperkenalkan dirinya sebagai psikik.
Lorraine susah hati.
Dia beritahu saya bahawa semasa salah satu upacara penghalauan hantu,
Arne Cheyenne Johnson mencabar syaitan
untuk tinggalkan David Glatzel dan lawan dia.
Lorraine sangat marah tentang itu.
Dia kata, "Dia tak patut buat begitu. Kita tak boleh buat begitu."
Dia tak tahu dia sedang lawan siapa."
Dia kata, "Saya nampak kecederaan serius atau kematian dengan pisau."
Dia nak beritahu kami yang jenayah boleh berlaku.
Yang dia... Saya nak jelaskan. Dia kata,
"Saya nampak hal ini berlaku sebagai psikik."
Dia berterus-terang. Dia tak nampak pelik.
Dia tak berkelakuan pelik.
Saya sangka dia sampaikan apa yang dia percaya
dan padanya, ia benar.
Lihatlah. Nampaknya, ia benar.
Kakak saya bekerja di rumah anjing di Brookfield.
Dia nak mulakan hidup dengan Arne.
Saya penjaga anjing.
Bos saya ialah Alan Bono, yang menjadi kawan Arne dan saya.
BOS DEBBIE
Saya dan Arne akhirnya dapat satu apartmen
apabila saya dapat kerja itu.
Kami sangat teruja dapat hidup bersama.
Kami boleh tarik nafas dalam-dalam dan biar keadaan reda
selepas semua dugaan dan kesusahan yang kami lalui.
Kami rasa lega. Seperti, "Tamat juga akhirnya."
"Ia dah tamat. Sekarang kita boleh berehat."
Ingat, apabila anda mencabar syaitan,
ia tak bertindak pada masa itu juga.
Ia tunggu sehingga anda berada dalam keadaan paling lemah,
kemudian ia menyerang.
16 FEBRUARI 1981 LIMA BULAN SELEPAS PENGHALAUAN HANTU
Saya rasa tak sihat apabila saya dan Debbie bangun pagi itu.
Saya rasa tak begitu sihat.
Kami pergi ke Bridgeport untuk ambil adik-beradik saya
sebab kami ingin meluangkan hujung minggu itu dengan mereka.
Kami jumpa Alan Bono semasa makan tengah hari,
jadi kami minum beberapa gelas wain.
Tapi Alan nampak agak mabuk.
Saya pandang Debbie dan kata,
"Apa kata kita pergi? Ini masa yang sesuai
untuk bawa mereka pergi dari persekitaran ini."
Tiada apa-apa yang buruk berlaku, tapi dia agak kasar.
Saya tak mahu adik-beradik saya berada di situ.
Kami mula menuruni tangga
dan saya sendiri tak ingat apa-apa selepas itu.
Saya rasa waktu itu mungkin tujuh atau lapan malam.
Telefon berdering.
- Helo? - Kakak saya menangis dalam telefon.
Sebelum dia cakap apa-apa, saya terbayang seorang lelaki...
mati.
David, panggil mak!
Tahu-tahu saja, dalam sepuluh saat, ibu saya menjerit. Saya kata, "Oh, Tuhan."
Dia beritahu ayah saya, "Masuk kereta. Kita perlu ke rumah anjing."
David beritahu saya Alan Bono dah mati.
"Bagaimana? Apa maksud awak?"
David kata, "Arne Cheyenne Johnson dirasuk."
"Syaitan itu. Ia bunuh dia."
Saya dapat panggilan daripada penghantar. Saya diberitahu ada tikaman serius.
Kami panggil semua orang.
Deborah Glatzel beritahu unit peronda polis yang tiba
yang Arne dan Allen telah minum arak.
Di apartmen, ada pertengkaran dan ia menjadi pergaduhan fizikal.
Ia berakhir di laman depan rumah anjing kira-kira 13, 15 kaki dari pintu depan.
Semasa pergaduhan ini, Arne keluarkan pisau di dalam sarungnya
dan dia tikam Alan Bono berkali-kali.
Alan Bono cedera parah.
Debbie Glatzel tidak keruan,
berkata Arne menuju ke hutan
dan dia ingat Arne akan pergi ke rumah keluarganya
di Jalan Oak Grove yang tak begitu jauh.
Saya cuma nampak imej Arne.
Saya nampak dia menuju ke rumah saya di Brookfield.
Saya serta-merta tahu Arne dirasuk oleh syaitan.
Adik saya panik.
Dia heret meja dengan saya ke pintu.
Kami kunci pintu dan sekatnya dengan meja sebab dia kata,
"Dia nak bunuh saya."
Saya tak pernah takut langsung dengan Arne Cheyenne Johnson,
tapi apabila David beritahu saya dia dirasuk syaitan,
saya sangat takut.
Pemandu ambulans yang kembali daripada membawa Alan Bono ke hospital
nampak suspek yang sepadan dengan gambaran,
hubungi jabatan polis dan mereka menahannya.
Kalau bukan kerana pemandu ambulans itu,
saya atau adik saya, David mungkin tiada hari ini.
POLIS
Saya ditugaskan untuk memproses Arne Cheyenne Johnson.
Saya ambil cap jarinya. Saya bacakan hak Miranda dia.
JABATAN POLIS BROOKFIELD
Dia cuma nampak macam ada masalah, terlibat dalam pergaduhan, kusut masai.
Ada yang tak kena.
Saya letih. Saya tak boleh berdiri pun. Saya duduk di satu bangku.
Saya tanya dia, "Kenapa saya di sini? Apa yang berlaku?"
Dia kata, "Awak baru bunuh kawan awak."
Saya kata, "Tidak."
Saya tak percaya langsung. Saya kata, "Awak silap."
"Alan tak apa-apa. Kami tinggalkan rumah."
Dia kata, "Tak, dia dah mati dan awak bunuh dia."
Tiada tangisan. Tiada kata-kata "Maafkan saya."
Dia kata, "Saya tak tahu apa yang berlaku."
Dia tak ingat apa-apa tentang pembunuhan itu.
Saya tak pernah sakiti sesiapa.
Tak pernah.
Saya tak pernah ditahan atas apa-apa.
Jadi, saya cakap begitu kepada mereka.
"Tak mungkin saya buat begini. Awak salah orang."
JABATAN POLIS BROOKFIELD
Dalam kes David Glatzel, apabila Arne Johnson dirasuk
akibat membantu dan mencabar entiti syaitan,
ini satu kemungkinan.
Saya pernah lihat dalam kesusasteraan yang hal ini digelar "transmigrasi",
dan di sinilah roh jahat mungkin berpindah daripada orang yang dirasuk
kepada seseorang yang mungkin hadir semasa penghalauan hantu.
Peguam bela di Connecticut akan cuba membuktikan
anak guamnya tidak bersalah atas pembunuhan
kerana defendan berusia 19 tahun itu
berkata kononnya dia dirasuk syaitan ketika pembunuhan itu.
Arne Cheyenne Johnson, 19 tahun, tanpa sejarah keganasan,
didakwa membunuh tuan rumahnya, Alan Bono,
dan mendakwa dia dirasuk syaitan ketika itu dan tidak ingat melakukannya.
Kekasihnya, Deborah Glatzel, yang berada di sana ketika ia berlaku
yang adiknya dikatakan dirasuk,
memberitahu kami apa yang berlaku.
Saya tak nampak sebarang tikaman berlaku. Saya berada di tengah-tengah.
Apa yang awak nampak?
Cuma tolak-menolak.
Kemudian?
Kemudian semuanya huru-hara.
Debbie rasa ia akan dibuktikan,
rasa yakin yang kami boleh buktikan rasukan syaitan.
Selepas apa yang kami lalui,
hal itu patut membuktikan kepada semua orang yang syaitan wujud.
Peguam Johnson, Martin Minnella,
tidak menyebut tentang syaitan di mahkamah.
Sehingga kami dapat keputusan laporan ahli patologi,
laporan ahli patologi kami sendiri dan autopsi, kami tak boleh buat apa-apa.
Saya tak percaya akan paranormal dulu.
Jadi, sebelum saya terlibat, saya kata saya nak buat kajian.
Ed dan Lorraine Warren beritahu saya,
"Bukan Arne Johnson yang buat."
"Syaitan itu yang ambil alih tubuh Arne
dan bunuh Alan Bono."
Rakan sekerja saya fikir mereka gila
dan kata, "Dengar sini, jauhkan diri daripada kes ini."
Tapi saya nak dengar lagi.
Di luarnya ibarat rumah New England yang aneh.
Di dalamnya ibarat set filem seram Hollywood.
Ia sebuah muzium yang mendokumenkan aktiviti paranormal.
Ed dan Lorraine Warren berkata
semuanya datang daripada peristiwa sebenar.
Saya di dalam bangunan yang mungkin menempatkan...
barang-barang ghaib paling berbahaya di dunia.
Di dalam bilik yang ada pelbagai artifak,
ada sebuah patung dengan amaran, "Jangan sentuh patung itu."
Saya rasa nama patung itu Annabelle.
SYAITAN
Mereka mainkan pita.
Tunggu di sana!
- Tidak! - Ya!
Tunggu di sana!
Pasangan Warren tunjukkan semua bukti mereka.
Buka mata awak, David.
Bagi saya, ia sangat boleh dipercayai.
Saya percaya akan cerita itu,
saya percaya akan pembelaan itu
dan saya juga percaya tiada peguam lain di negeri ini
yang akan mewakili dia dengan pembelaan ini.
"Syaitan yang memaksa saya."
Itulah yang peguam jenayah, Martin Minnella kata
dia akan cuba buktikan apabila anak guamnya dibicarakan.
Pembelaan kami pernah digunakan di England.
Pembelaan rasukan syaitan tak pernah digunakan di Amerika Syarikat.
Pendakwaan terhadap Arne Johnson, yang tinggal di tingkat atas,
dijangka pada 19 Mac.
Sudah tiga kes dibicarakan di England.
Dua atas tuduhan membakar, satu atas tuduhan rogol.
Keputusan dalam semua kes, tidak bersalah kerana dirasuk syaitan.
Selama 15 tahun saya menjadi wartawan,
inilah kisah paling pelik yang saya pernah laporkan.
Lorraine dan Ed Warren,
dikenali sebagai pelajar lama dan pensyarah tentang ilmu ghaib.
Pasangan Warren berkata pengaruh syaitan dalam diri Johnson
yang menyebabkan dia membunuh.
Memahami isu rasukan syaitan dari perspektif wartawan
sangat sukar.
Sebab anda tak boleh buktikannya.
Anda tak boleh nafikannya.
Sebagai wartawan yang bagus, anda cuma boleh cuba cari fakta.
Enam hari selepas ditikam, saya diperkenalkan kepada pasangan Warren.
KANAK-KANAK DIRASUK BERKATA KESAT
Kami minta kebenaran.
Mereka akan berikan saya beberapa pita audio.
Saya boleh mainkannya dalam dua stesen radio
jika saya mahu.
Selamat tengah hari. Ini Mike Allen.
Berita W.I.N.E memperolehi pita-pita yang agak dramatik
yang dikatakan berkaitan dengan kes tikaman maut akibat rasukan syaitan
di Brookfield.
Dengan nama Bapa, Putera dan Roh Kudus,
aku arahkan kau tinggalkan budak ini.
Salib ada di dahi kau. Kau tak boleh sakiti anak Tuhan.
Jesus akan mati di neraka.
Mak sayang kamu.
Saya jangka kami akan terima banyak panggilan telefon
yang kata, "Kenapa awak mainkan pita ini?"
"Awak teruk."
Sebaliknya, ramai orang kata, "Bila awak nak mainkannya lagi?"
Saya terima surat dari seluruh negara,
daripada psikik dan orang dalam bidang paranormal
yang menawarkan khidmat mereka.
Kemudian, ada orang yang tak percaya yang kata, "Awak bergurau?"
"Ada arak. Ada tikaman."
"Tak syak lagi dia bersalah."
"Kenapa awak siarkan pita ini? Mengarut."
Ketika melawat lokasi pembunuhan, tiada satu pun jiran,
termasuk paderi yang terlibat dalam kes itu, mahu bercakap tentangnya.
Saya hubungi paderi yang menghadiri upacara penghalauan hantu itu.
Apa yang saya katakan kepada mereka ialah, "Ada dakwaan
bahawa semasa upacara itu, ada perabot berterbangan,
ada apungan berlaku."
"Saya cuma minta awak cakap, 'Mengarut. Ia tak berlaku.'"
"Kemudian, semuanya selesai." Mereka enggan cakap begitu.
Ed, apa kata awak kepada orang yang kata, "Saya tak percaya semua ini."
Saya harap awak bukan juri.
Kami boleh sokong sejarah kes ini dengan banyak sejarah kes lain
yang kami terlibat dan buktikan tanpa keraguan
bahawa fenomena ghaib berlaku di sini.
Gambar-gambar itu nampak gembira.
Saya akuinya.
Tapi ada sisi lain apabila pintu itu ditutup.
Itu yang saya boleh kata.
Kami bukan keluarga Amerika yang bahagia.
Ibu saya ada agendanya.
Jika keadaan tak berjalan lancar, dia akan mengamuk.
Di depan orang, dia cuba pamerkan dirinya sebagai orang alim dan seumpamanya,
tapi itu bukan realitinya langsung.
Dia tak pergi gereja atau seumpamanya sehinggalah David dirasuk syaitan.
Apabila Lorraine Warren muncul,
semua orang kata,
"Kita perlu pakai skapular. Kita perlu pakai tasbih."
Saya tak percaya.
Saya berusia 15 tahun ketika adik saya kononnya dirasuk.
Saya tak pernah bercakap di depan kamera
dan saya mahu kebenaran terbongkar
kerana seorang lelaki tak bersalah dibunuh.
Mereka nak kata "syaitan yang memaksa saya"?
Tak benar langsung. Saya tahu kerana saya mengharunginya.
14 JULAI 1980
TUJUH BULAN SEBELUM PEMBUNUHAN ALAN BONO
Saya di luar dan Ed dan Lorraine tiba.
Ed Warren kata, "Apa yang berlaku?"
Saya kata, "Sejujurnya, saya rasa keluarga saya gila."
Saya kata begitu kepada Ed.
Saya tak tahu agenda Ed dan Lorraine Warren
pada mulanya.
Saya hanya duduk dan lihat dan saya rasa ada yang tak kena.
Apa awak akan buat jika awak yang berkuasa?
Mereka duduk di meja dapur untuk bincang isu David.
- Awak tak suka benda ini, bukan? - Tidak.
Mereka kata,
"Dia boleh mula memaki dan meludah pada awak."
"Dia akan mendengus dan menggeram seperti binatang."
Saya pula fikir,
kenapa bercakap tentang subjek itu sedangkan kami duduk di sana?
Suruh anak-anak keluar, turun ke bawah dan buat sesuatu.
Tapi mereka nak pastikan kami dengar. Kami pun dengar.
Seolah-olah awak ajar mereka nak buat apa.
Apa yang dia buat apabila dia bukan David?
- Meludah, mula menyumpah. - Dia banyak menyumpah.
- Menyumpah paderi? - Serta saya. Ya, banyak yang ditujukan...
Awak tak fikir David cukup bijak untuk fahaminya?
Beberapa hari kemudian, David betul-betul buat begitu.
- Baiklah, nak! - Celaka!
Aku akan denda kau!
- David, berhenti. - Kau memang patut mati!
- David, bertenang. - Kau tak layak hidup!
Kau akan mati!
Betina gemuk tak guna.
Pada mulanya, pasangan Warren selalu datang,
setiap selang sehari. Minggu pertama mereka datang setiap hari.
Mak ada di sini. Tolonglah. Pergilah.
Setiap malam mereka pasang kamera.
- Tinggalkan anak aku. - Mikrofon sedia.
- Tidak! - Mak ibu kamu.
Ia jadi pertunjukan.
Jangan buat begitu!
Berhenti! Bangun! Oh, Tuhan! Bangun, cepat!
Daripada menumpukan tenaga untuk bantu David, mereka rakam dia.
Semuanya boleh dibuat secara berbeza.
Ada satu kejadian pada satu malam,
ibu saya menjerit pada David untuk berhenti, bertenang dan duduk.
David mula menghinanya.
Tiba-tiba ayah saya keluar.
- Kau tak layak hidup! - David...
Bangun!
Saya dengar "tampar".
Pergi ke sana dan duduk.
Dia kata, "Ayah kata berhenti."
Cukup! Kamu perlu berhenti.
Sudah tentu, syaitan itu duduk dan diam.
Saya lega setidaknya ia dengar cakap ayah saya.
Okey, sekejap. Okey, mula...
Pada malam pembunuhan itu, saya dan ayah saya bekerja di luar
dan ibu saya menjerit,
"Kita perlu ke rumah anjing. Ada sesuatu berlaku. Debbie cemas."
- Kita perlu pergi. - Baiklah.
Kami tiba di sana dan Debbie kata, "Ada pergaduhan teruk."
"Alan ditikam. Dia di sana."
Alan terbaring di sisinya.
Ketika itulah saya dekatinya dan tegakkan tubuh dia.
Ingat, saya 15 tahun.
Saya tak tahu nak buat apa. Saya tak pernah hadapi semua ini.
Saya masih ingat melihat empat luka tikaman.
Dia tercungap-cungap. Saya asyik beritahu dia, "Alan, bertahan."
Jadi, apa saya nak buat?
Seolah-olah saya tersekat. Faham tak? Cuma...
Saya tak suka perasaan itu... Saya tak cakap tentangnya, sejujurnya.
Saya tak nak ingat perkara itu sebab ia cuma sesuatu...
Saya tak boleh tolong seseorang. Seolah-olah tiada apa saya boleh buat.
Sedih melihat seseorang mati begitu.
Saya tak pernah sangka pembunuhan Alan Bono
ada kaitan dengan David.
Tiada syaitan dalam hal ini.
Arne sangat mencemburui Debbie.
Ada spekulasi bahawa Debbie ada hubungan sulit dengan Alan Bono.
Saya masih ingat Debbie Glatzel datang ke jabatan polis
dan dia kata, "Saya dengar khabar angin
bahawa pembunuhan ini disebabkan cinta tiga segi,
antara saya dan Alan Bono dengan Arne Cheyenne Johnson."
Dia kata, "Tak. Saya pernah ada hubungan dengan Alan Bono."
"Ia sudah tamat dan pembunuhan ini tiada kaitan dengan hal itu."
Satu perbicaraan pembunuhan aneh akan berlangsung esok di Danbury.
Pokok kes ini ialah dakwaan rasukan syaitan.
Jim Van Sickle melaporkan.
Adakah syaitan akan hadir di mahkamah purba ini
di Danbury, Connecticut esok?
Mungkinkah ia akan menjadi saksi?
Saya tak tahu perbicaraan akan bermula.
Pada hari pertama perbicaraan, ibu bapa saya berikan saya duit
supaya saya boleh ponteng sekolah dan buat apa saja hari itu.
Mereka takut saya terlibat dalam cerita itu,
kerana saya tahu
semua ini rekaan.
'PERBICARAAN PEMBUNUHAN SYAITAN' BERMULA 28 OKTOBER 1981
MAHKAMAH DAERAH FAIRFIELD
POLIS DANBURY
Kami sekeluarga fikir Arne akan didapati tak bersalah
sebab kami sudah ada paderi,
pasangan Warren, semua bukti yang kami kumpul,
rakaman audio, gambar
dan dapat tunjuk kepada mahkamah yang Arne tak membunuh.
Dia dirasuk kerana dia mencabar syaitan itu.
Pihak pendakwa ingin mengenakan hukuman maksimum
atas sabitan bersalah.
Ini sebuah kes yang pihak media
dan pasangan Warren telah sedaya-upaya hebahkan
demi kepentingan kewangan mereka.
Namun, bagi saya, ini sebuah rutin
sehingga ia boleh menjadi homisid rutin.
Mereka kata ini cuma kepura-puraan,
yang kami cuba sembunyikan kes pembunuhan biasa.
Jika Arne disabitkan membunuh,
dia akan dipenjarakan 25 tahun hingga seumur hidup.
JABATAN SYERIF DAERAH FAIRFIELD
Masuk ke dalam mahkamah sangat sukar.
Semua tempat duduk penuh.
Tiada siapa tahu apa akan berlaku.
Seolah-olah pertarungan akan berlaku
dengan Martin Minnella yang menggunakan pembelaan rasukan syaitan
dan Hakim Robert Callahan perlu buat keputusan
sama ada dia akan membenarkannya atau tidak.
Sejujurnya, ia benar-benar buat saya sedar.
Saya di mahkamah. Saya tak pernah ke sana.
Berdepan penjara 25 tahun hingga seumur hidup.
Saya tak boleh percaya.
Saya percaya anak guam saya boleh bela dirinya.
Biar juri menilai kredibiliti peristiwa yang berlaku.
Bukan hanya percaya pada kepercayaan,
tapi percaya pada bukti fizikal sebenar dan testimoni,
kemudian buat keputusan berdasarkan ini.
Tapi ia tak pernah sampai sejauh itu.
Hakim mendengar duluan dan hujah, kemudian beliau berkata
bahawa rasukan syaitan bukan pembelaan yang boleh diterima.
Ia tidak relevan dalam kes ini dan di mahkamah AS.
Ia bukan sains
dan dia tidak akan membenarkan bukti rasukan syaitan.
Jim Van Sickle, Berita Empat, Danbury.
Saya sangat kecewa.
Saya boleh dengar seluruh keluarga mengeluh, "Oh, Tuhan."
Di mahkamah, anda perlu letak tangan pada Bible dan bersumpah atas Bible.
Tak apa. Selain itu,
mereka tak percaya akan benda ghaib atau syaitan.
Jadi, bagaimana?
Di depan saya,
lima atau enam paderi Katolik yang berada di sana bangun serentak,
seperti sudah dilatih,
dan berarak keluar, tiada khabar berita lagi.
Pihak gereja tak beri komen tentang kes ini.
Saya rasa diabaikan.
Saya tak berpeluang memberitahu perkara sebenar.
Tapi mereka takkan benarkan kebenaran terbongkar, jadi...
Saya rasa hilang arah.
Apa kita nak buat sekarang?
Perbicaraan di Danbury bersambung esok.
Ia menjadi kes yang sangat sukar bagi pihak pembela untuk berhujah
kerana ada kenyataan adik-beradiknya dengan polis yang ditandatangani
yang kata mereka nampak Arne tikam Alan.
Jika anda tak boleh kata, "Dia buat begitu kerana dirasuk syaitan,"
anda cuma boleh kata, "Dia tikam dia."
Martin Minnella kata kami hanya boleh mempertahankan diri.
Dia kata, "Itulah rayuan yang kita akan kemukakan."
Tak bersalah atas pembunuhan darjah pertama. Pematian orang.
Masalahnya, mempertahankan diri bukan membalas.
Dengan erti kata lain, jika seseorang serang anda,
anda mungkin tikam dia sekali,
mungkin dua kali, tapi bukan beberapa kali.
Sebab jika anda buat begitu,
itu bukan lagi pertahanan diri.
Untuk tiba-tiba kata ia pertahanan diri,
sedangkan ia bukan begitu pada mulanya,
sudah tentu nampak luar biasa.
Itu saja cara terlepas daripada penjara 25 tahun hingga seumur hidup.
Saya perlu jadi saksi.
Agak sukar untuk jadi saksi kerana saya tak ingat apa yang berlaku.
Itulah yang saya beritahu mereka.
Saya rasa semua orang rasa ini cuma cerita yang amat malang dalam pelbagai tahap.
Tapi pada masa yang sama, ada seseorang yang telah mati
dan seseorang yang menyebabkan kematian itu. Keadilan perlu ditegakkan.
KEPUTUSAN 24 NOVEMBER 1981
Ada ketegangan dalam keluarga.
Kakak saya takut Arne akan disabitkan membunuh
dan dia akan dipenjarakan seumur hidup.
Saya dibawa ke bilik perbicaraan. Bilik itu penuh.
Hakim datang dan dapatkan keputusan daripada mandur juri.
Saya sangat gementar dan takut.
Keputusannya tidak bersalah atas pembunuhan darjah pertama,
bersalah atas pematian orang darjah pertama.
Kemudian penghukuman dibuat.
Saya ingat kata-kata Hakim Callahan hingga hari ini.
"Saya tiada pilihan lain
selain menjatuhkan hukuman maksimum yang dibenarkan."
"Sepuluh hingga 20 tahun penjara dengan kawalan maksimum."
Apabila saya dijatuhkan hukuman, Debbie bangun dan beritahu hakim,
"Callahan, awak sakit. Awak gila."
Kemudian dia berlari sambil menangis.
Semasa saya keluar dari mahkamah,
Debbie melepasi semua jurukamera, berlari ke arah saya untuk cium saya.
KEKASIH SYAITAN
Saya beritahu Debbie, "Saya nak awak teruskan hidup."
"Saya tak tahu apa akan berlaku kepada saya."
"Dengan cara ini, awak masih ada hidup."
Dia mula menangis. Dia kata, "Awak tak cintai saya."
Saya kata, "Saya cintai awak. Saya berikan awak kebebasan."
Dia kata, "Saya takkan tinggalkan awak."
Saya selalu cakap dari awal.
Arne tak bersalah.
Dia mengharungi macam-macam.
Ibu saya sangat marah.
Dia tahu Arne dirasuk syaitan.
Dia bukan seorang yang ganas.
Dia kasihan akan Arne.
Ibu saya mahu kisah itu diceritakan.
Dia mahu semua orang tahu perkara sebenar.
Orang di sisi saya ialah ibu kepada anak yang pernah dirasuk
dan dia di sini untuk berkongsi kisahnya.
- Apa khabar? - Gembira jumpa awak.
Beritahu saya keadaan David hari ini.
Dia tak dirasuk lagi. Ia sudah tamat.
Baiklah. Normal?
Sangat normal dan...
Arne masih ada banyak masalah.
Ini seorang pemuda yang kini dipenjarakan.
Dia dihukum penjara 10 hingga 20 tahun atas pematian orang
kerana sesuatu yang bukan salahnya.
Selepas perbicaraan, ibu saya pergi ke...
Hollywood.
Kami semua naik jet.
Kami dijemput dengan limusin dan pergi makan malam dengan Dick Clark.
Dia menikmatinya. Dia sangat teruja
dan dia tak percaya hal ini berlaku kepada dia.
Tapi Ed dan Lorraine Warren ada agenda.
Mereka kata, "Kalian akan jadi jutawan."
Pasangan Warren beritahu saya mereka akan buat buku.
Mereka dah ada penulisnya,
yang saya rasa tulis buku sebelum ini untuk mereka.
Mereka bawa Encik Brittle untuk berbincang dengan kami
dan mereka tanya pelbagai soalan. Ed kata, "Tulis cerita yang menakutkan."
Dia kata, "Tapi saya periksa dan mereka kata ini tak berlaku."
Ed kata, "Buat saja. Orang cari kita. Mereka percaya cerita yang menakutkan."
Ed dan Lorraine Warren ambil alih.
Enam bulan kemudian, pasangan Warren datang dengan kertas kerja
dan ibu saya tanya, "Patutkah kami cari peguam?"
Lorraine kata, "Tak, sayang."
"Agensi William Morris ada ramai peguam."
Ya, betul. Tapi bukan untuk mereka. Untuk awak.
- Helo. - Hai, Lorraine? Judy.
- Hai, Judy. - Apa khabar?
Bagus, sayang.
- Awak dah dapat tahu apa-apa? - Apa, sayang?
- Tentang buku itu? - Semuanya bagus.
Okey, bagus.
Sebab awak berusaha keras untuk ini. Kita dah lalui semua tragedi itu.
Beginilah, kami juga perlukan wang seperti awak.
Ibu dan ayah saya dapat 4,500 dolar,
tapi Ed dan Lorraine Warren dapat 81,000 dolar dan sedikit pertukaran.
Mereka masih buat duit dengan filem-filem Conjuring.
KES SYAITAN YANG MENGGEMPARKAN AMERIKA
SYAITAN YANG MEMAKSA SAYA
Lorraine kata saya akan jadi budak kaya
sebab ada buku ini.
Itu satu penipuan.
Pasangan Warren buat banyak duit menggunakan kami.
Jika mereka boleh buat duit menggunakan anda, mereka akan.
Mereka takkan lepaskan peluang itu.
Apabila ibu saya sedar yang dia ditipu,
dia hilang kepercayaan terhadap mereka. Mereka pandai menipu,
mereka tahu cara bercakap dengan orang dan cara mempermainkan orang.
Mereka penipu yang baik.
Adik saya, David, rasa bersalah atas semua ini.
Patah hati, sebenarnya, sebab dia tahu Arne tak bersalah.
Saya takkan berjaya melaluinya tanpa sokongan Debbie.
Sokongannya berikan saya harapan.
Kemudian, pada 1985,
kami berkahwin di penjara.
Dia nampak sangat cantik. Dia berseri-seri.
Saya tak sabar nak peluk dia. Ia hebat.
ARNE CHEYENNE JOHNSON DIBEBASKAN DARI PENJARA PADA TAHUN 1986
DIA DAN DEBBIE GLATZEL KEKAL BERSAMA SEHINGGA WANITA ITU MATI PADA TAHUN 2021
Semua ini mengubah hidup saya. Saya menjadi lebih beragama.
Saya tak dirasuk.
Saya tak pernah ada penghalauan hantu,
tapi saya tak dirasuk dan saya tahu melindungi diri.
Saya tahu doa yang perlu dibaca, jadi saya boleh kawal diri.
Kepercayaan saya buat saya kuat.
Semuanya nampaknya baik-baik saja. Hidup diteruskan.
Saya rasa seluruh kes ini menjejaskan seluruh keluarga kami.
Semua orang terluka.
Hidup kami musnah dan sukar untuk membincangkannya.
Sudah lebih 40 tahun...
tapi ia telah mengubah kami
dan mempunyai kesan mendalam terhadap seluruh keluarga.
Sekarang, kami berpecah.
Kami semua tak saling bercakap lagi.
Melihat gambar-gambar ini...
buat saya takut lagi dan sangat sedih sebab saya budak lelaki 11 tahun
yang hidup normal sehinggalah perkara ini berlaku.
Saya perlu hadapinya setiap hari.
Dalam cerita ini, anda perlu tahu siapa bercakap benar.
Selepas ibu bapa saya meninggal, saya dan isteri memeriksa barang mereka.
Ibu saya tulis semuanya. Dia ada OCD.
Dia tulis nota pada kertas, kalendar atau apa saja.
Dalam satu nota tertulis,
"Keluarga makan ubat malam ini dan semuanya baik-baik saja."
Semasa kami siasat,
kami sedar ia bukan ubat biasa.
Kami dapat tahu dia letak Sominex dalam makanan kami.
Dia berinya kepada seluruh keluarga untuk masa yang lama.
Ada orang boleh tidur di mana-mana saja.
Namun, adakah tekanan biasa buat anda berjaga malam tadi?
Ambil Sominex malam ini dan tidur. Sominex tidak sesekali membentuk tabiat.
Ambil dua tablet Sominex seperti arahan untuk tidur yang selamat
dan bangun dengan rasa segar.
Saya masih ingat ibu saya sediakan makan malam.
Mangkuknya selalu berasingan daripada mangkuk kami.
Jika dia makan spageti, semua orang makan dari mangkuk.
Dia akan asingkan dia punya. "Nak lagi?" Dia kata, "Tak nak."
Saya percaya ibu saya gunakan Sominex untuk kawal kami dan ayah saya.
Pada penghujung hari, jika semua orang penat,
semua orang akan duduk berehat. Tiada masalah lagi.
Tapi Sominex ada kesan jangka panjang pada manusia.
Perubahan mood, berat badan bertambah dan halusinasi.
Ada kemungkinan besar
yang adik saya, David dah makan benda ini selama bertahun-tahun,
sehingga dia nampak sesuatu.
Aku akan bunuh kau.
Jesus akan mati di neraka.
Atau dia fikir dia nampak sesuatu.
Aku akan bunuh kau, tak guna.
David, Arne, adik saya Alan...
Mereka semua mangsa pada penghujung hari.
Ibu saya takkan beri dadah kepada keluarga.
Ibu saya jaga kami dengan baik.
Sebenarnya, semasa saya berusia 11 tahun,
saya dirasuk oleh roh syaitan.
Itulah kebenarannya. Saya tiada sebab untuk menipu.
Seperti ayah saya, saya pergi beli besi buruk dan baikinya.
Kekal bekerja. Sibukkan diri.
Kerana tangan yang kosong cuma mengundang masalah.
Terjemahan sari kata oleh Siti Salmi